“Стаяць на нагах” ёсць чаму. У дыхтоўных хлявах гадуюцца, набіраюць вагу 140 галоў свіней і 70 галоў буйной рагатай жывёлы, у тым ліку 25 кароў. Летась прадалі 10 цэнтнераў мяса, каля 50 галоў маладняку. Едуць за гэтым таварам з Лепеля, Мінска, Полацку. Паехалі бярэзінскія парсючкі ды свінкі нават да расійскага фермера пад Санкт-Пецярбург. Ад дойнага статка здалі 654 цэнтнеры малака тлустасцю 3,6. Гаспадыня-фермерша сама робіць смятану, масла, якое з задавальненнем купляюць мясцовыя жыхары. Мацкевічы апрацоўваюць больш за 150 гектараў зямлі. Сеюць зерневыя, якіх летась атрымалі па 33 цэнтнеры з гектара, намалаціўшы 160 тон. Урадзіла і гародніна: прадалі 3 тоны морквы, 5,5 тоны капусты, крыху менш цыбулі і буракоў, некалькі тон нетаварнай скармілі жывёле. Прадукцыя ўся экалагічна чыстая, бо для яе падкормкі выкарыстоўваецца толькі арганіка.